ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ


ТЕСКЕМЕ


2017-жылдын «14» ноябры		№ 162			       Москва шаары

«Евразия өкмөттөр аралык кеӊешинин «Өнөр жай чөйрөсүндөгү мамлекеттер аралык программаларды жана долбоорлорду иштеп чыгуу, каржылоо жана ишке ашыруу жөнүндө жобону бекитүү тууралуу» чечиминин долбоору жөнүндө» Евразия экономикалык комиссиясынын Кеңешинин чечиминин долбоору тууралуу

1. «Евразия өкмөттөр аралык кеӊешинин «Өнөр жай чөйрөсүндөгү мамлекеттер аралык программаларды жана долбоорлорду иштеп чыгуу, каржылоо жана ишке ашыруу жөнүндө жобону бекитүү тууралуу» чечиминин долбоору жөнүндө» Евразия экономикалык комиссиясынын Кеңешинин чечиминин долбоору (тиркелет) жактырылсын жана ал Евразия экономикалык комиссиясынын Кеңешине кароо үчүн берилсин.
2. Ушул тескеме Евразия экономикалык бирлигинин расмий сайтында жарыяланган датадан тартып күчүнө кирет.

Евразия экономикалык комиссиясынын
Коллегиясынын төрагасы							Т. Саркисян

ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ


ЧЕЧИМ


20   -жылдын «   »				№ 					шаары

Евразия өкмөттөр аралык кеӊешинин «Өнөр жай чөйрөсүндөгү мамлекеттер аралык программаларды жана долбоорлорду иштеп чыгуу, каржылоо жана ишке ашыруу жөнүндө жобону бекитүү тууралуу» чечиминин долбоору жөнүндө

Евразия экономикалык комиссиясынын Кеңеши төмөнкүдөй чечти: 
1. «Евразия өкмөттөр аралык кеӊешинин «Өнөр жай чөйрөсүндөгү мамлекеттер аралык программаларды жана долбоорлорду иштеп чыгуу, каржылоо жана ишке ашыруу жөнүндө жобону бекитүү тууралуу» чечиминин долбоору (тиркелет) жактырылсын жана ал Евразия өкмөттөр аралык кеӊешине кароо үчүн берилсин.
2. Ушул Чечим расмий жарыяланган датадан тартып 30 календарлык күн өткөндөн кийин күчүнө кирет. 

Евразия экономикалык комиссиясынын Кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз
Республикасынан
	Россия
Федерациясынан





	В. Габриелян
	В. Матюшевский
	А. Мамин
	Т. Абдыгулов
	И. Шувалов




ЕВРАЗИЯ ӨКМӨТТӨР АРАЛЫК КЕҢЕШИ


ЧЕЧИМ


20   -жылдын «   »				№ 					шаары

Өнөр жай чөйрөсүндөгү мамлекеттер аралык программаларды жана долбоорлорду иштеп чыгуу, каржылоо жана ишке ашыруу жөнүндө жобону бекитүү тууралуу

Евразия экономикалык бирлиги жөнүндө 2014-жылдын 29-майындагы келишимдин 92-беренесинин 9-пунктун жана Өнөр жай кызматташтыгы жөнүндө протоколдун (Евразия экономикалык бирлиги жөнүндө 2014-жылдын 29-майындагы келишимге карата №27 тиркеме) 2-пунктун ишке ашыруу максатында Евразия өкмөттөр аралык кеӊеши төмөнкүдөй чечти: 
1. Өнөр жай чөйрөсүндөгү мамлекеттер аралык программаларды жана долбоорлорду иштеп чыгуу, каржылоо жана ишке ашыруу жөнүндө тиркелген жобо бекитилсин.
2. Ушул Чечим расмий жарыяланган датадан тартып 30 календарлык күн өткөндөн кийин күчүнө кирет. 

Евразия өкмөттөр аралык кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз
Республикасынан
	Россия
Федерациясынан



БЕКИТИЛДИ

Евразия өкмөттөр аралык кеңешинин
2017-жылдын ____-____________
№ _____ тескемеси менен

Өнөр жай чөйрөсүндөгү мамлекеттер аралык программаларды жана долбоорлорду иштеп чыгуу, каржылоо жана ишке ашыруу жөнүндө
ЖОБО

I. Жалпы жоболор

1. Ушул Жобо Евразия өкмөттөр аралык кеңешинин 2015-жылдын 8-сентябрындагы №9 чечими менен бекитилген Евразия экономикалык бирлигинин алкагындагы Өнөр жай кызматташтыгынын негизги багыттарынын (мындан ары – Негизги багыттар) 4.4.3-пунктун ишке ашыруу максатында иштелип чыкты.
2. Ушул Жобо Евразия экономикалык бирлигине мүчө мамлекеттер (мындан ары – мүчө мамлекеттер), мүчө мамлекеттердин мамлекеттик бийлик органдары, уюмдары, юридикалык жана жеке жактары менен Евразия экономикалык комиссиясы (мындан ары - Комиссия) менен инвестициялык жана өнөр жай кызматташтыгынын алкагында мамлекеттер аралык программаларды жана долбоорлорду (мындан ары тиешелүү түрдө – программалар, долбоорлор) иштеп чыгууда, каржылоодо жана ишке ашырууда өз ара аракеттенүүнүн формаларын, тартибин жана механизмдерин аныктайт жана Евразия экономикалык бирлигинин алкагында мүчө мамлекеттердин өнөр жайлык өнүгүүнүн максаттарына жана милдеттерине жетүүнү камсыз кылууга багытталат. 
3. Ушул Жобонун максаттары үчүн төмөнкүлөрдү билдирген түшүнүктөр колдонулат:
“программаны (долбоорду) иштеп чыгуунун демилгечиси” – тиешелүү евразиялык технологиялык платформалар тарабынан программаны (долбоорду) иштеп чыгууну демилгелөө боюнча тиешелүү ыйгарым укуктар бөлүнүп берилген евразиялык технологиялык платформалардын катышуучусу. Демилгечи катары мүчө мамлекеттин өкмөтү же анын ыйгарым укук берилген мамлекеттик бийлик органы чыгышы мүмкүн;
“аткаруучулар” – программанын (долбоордун) катышуучулары, улуттук координатор-тапшырык берүүчү же улуттук тапшырык берүүчүлөр болуп саналган евразиялык технологиялык платформалардын катышуучулары менен түзүлгөн жарандык-укуктук келишимдерге ылайык программаны (долбоорду) ишке ашырууга катышуу үчүн тартылуучу юридикалык жактар;
“улуттук тапшырык берүүчүлөр” - программаны (долбоорду) иштеп чыгууга, ишке ашырууга жана мүчө мамлекеттердин аймактарында программанын (долбоордун) алкагындагы иш-чаралардын жана (же) жумуштардын аткарылышын контролдоого катышкан мүчө мамлекеттердин мамлекеттик бийлик органдары;
“улуттук координатор-тапшырык берүүчү” – мүчө мамлекеттен улуттук башка тапшырык берүүчүлөрүнүн программаны (долбоорду) иштеп чыгуу жана ишке ашыруудагы ишин координациялаган улуттук тапшырык берүүчүлөрдүн бири;
“жооптуу аткаруучу” – аткаруучулардын ишин координациялаган жана программанын (долбоордун) катышуучусу жана (же) улуттук координатор–тапшырык берүүчү болуп саналган евразиялык технологиялык платформалардын катышуучулары менен түзүлгөн жарандык-укуктук келишимдерге ылайык программаны (долбоорду) ишке ашырууну камсыз кылуу үчүн тартылуучу юридикалык жак;
“программа (долбоор) боюнча жооптуу” – программаны (долбоорду) Комиссиянын Кеңешинин чечимине ылайык иштеп чыгуу жана ишке ашыруу боюнча ишти координациялоону жүзөгө ашыруучу улуттук координатор-тапшырык берүүчүлөрдүн бири же евразиялык технологиялык платформанын катышуучусу;
“программанын (долбоордун) катышуучулары” – программаны (долбоорду) иштеп чыгууну камсыз кылган жана аны ишке ашырууну каржылоого катышкан евразиялык технологиялык платформанын катышуучулары жана улуттук тапшырык берүүчүлөр.
4. Программа өзүнө мүчө мамлекеттердин инновациялык жана өнөр жайлык өнүгүү жаатында коюлган милдеттерин натыйжалуу чечүүнү камсыз кылуу максатында ишке ашырылуучу чакан программаларды жана (же) долбоорлорду (уюштуруу-чарбалык, илимий-изилдөө, тажрыйбалык-конструктордук, өндүрүштүк ж.б.) жүзөгө ашыруунун ресурстары, аткаруучулары жана мөөнөттөрү боюнча өз ара байланышкан комплексти камтыйт.
Программа аларды иштеп чыгуу, ишке ашыруу, каржылоо жана аткарылышын контролдоо тартиби мүчө мамлекеттердин мыйзамдарына ылайык белгиленген мүчө мамлекеттер тарабынан өнөр жайдын тиешелүү тармактарында ишке ашырылуучу мамлекеттик программалардын бөлүктөрүнүн (сегменттеринин) жыйындысын билдириши мүмкүн.
Чакан программа же долбоор өзүнө тар адистиктеги тармактык көйгөйлөрдү чечүүнү камсыз кылуучу иш-чаралар жана жумуштар комплексин камтыйт. 
Чакан программалар программанын милдеттеринин санына жараша зарыл учурда иштелип чыгат жана алардын ар бирин белгилүү бир иш-чараларды жана (же) жумуштарды аткаруу аркылуу чечүү үчүн колдонулат. 
Долбоорлор программадан тышкары да, ошондой эле программанын жана (же) чакан программалардын да алкагында ишке ашырылышы мүмкүн.

II. Программага (долбоорго) карата талаптар

5. Программанын (долбоордун) катышуучуларынын курамына кеминде 2 мүчө мамлекеттен катышуучулар кириши керек. Программа анда коюлган максаттарга жетүү үчүн керектүү мезгилге, бирок 5 жылдан ашык эмес, чакан программа же долбоор 3 жылдан ашык эмес мезгилге иштелип чыгат.
6. Чакан программалардын мазмунуна карата талаптар программанын мазмунуна карата талаптарга окшош.
7. Программа (долбоор) төмөнкүлөргө шайкеш келүүгө тийиш:
а) мамлекеттер аралык жана (же) тармактар аралык байланыштарды координациялоо жана технологиялык жактан байланышкан тармактар менен айрым ишканалардын өз ара аракеттенүүсүн камсыз кылуу, кооперациялык байланыштарды тереңдетүү, өнөр жай өндүрүшүн өнүктүрүү үчүн оптималдуу шарттарды түзүү максаттарына;
б) инновацияларды кеңири жайылтуу жана атаандаштыкка жөндөмдүү продукцияны жогорулатуу үчүн зарыл болгон техникалык, уюштуруучулук жана башка иш-чаралардын принципиалдуу жаңылыгына жана перспективалуулугуна.
8. Программаны (долбоорду) ишке ашыруу төмөнкүдөй этаптарга ылайык жүзөгө ашырылат:
а) анын болжолдуу катышуучулары жана программа (долбоор) боюнча жооптуулары тууралуу маалыматты камтыган программаны (долбоорду) иштеп чыгуу жөнүндө сунушту демилгелөө, кароо жана жактыруу. Программага (долбоорго) мүчө мамлекеттердин өкмөттөрү жана (же) алардын ыйгарым укуктуу мамлекеттик бийлик органдары катышкан учурда сунуш болжолдуу улуттук тапшырык берүүчүлөр жана улуттук координатор-тапшырык берүүчүлөр жөнүндө маалыматты камтууга тийиш.
 б) өзүнө программанын (долбоордун) катышуучулары жана программа (долбоор) боюнча жооптуу тууралуу маалыматты, ал эми программага (долбоорго) мүчө мамлекеттердин өкмөттөрү жана (же) алардын ыйгарым укуктуу мамлекеттик бийлик органдары катышкан учурда - улуттук тапшырык берүүчүлөр жана улуттук координатор-тапшырык берүүчүлөр жөнүндө маалыматты камтыган программаны (долбоорду) иштеп чыгуу;
в) программаны (долбоорду) макулдашуу;
г) программаны (долбоорду) жактыруу жана аны ишке ашыруу жөнүндө чечимди кабыл алуу;
д) программаны (долбоорду) ишке ашыруу жана анын аткарылышына контроль.

III. Программаны (долбоорду) иштеп чыгууну демилгелөө

9. Программаны (долбоорду) иштеп чыгуунун демилгечиси Комиссияга төмөнкүлөрдү камтыган программаны (долбоорду) иштеп чыгуу жөнүндө сунушту жиберет:
а) программанын (долбоордун) болжолдуу аталышы;
б) программанын (долбоордун) көйгөйүн аныктоо, аны иштеп чыгуунун максатка ылайыктуулугун негиздөө, мүнөздөмөсүн жана каралып жаткан чөйрөдөгү кырдаалдын өнүгүшүн божомолдоо;
в) программанын (долбоордун) максаттары жана милдеттери, ошондой эле мүмкүн болуучу чакан программалардын, долбоорлордун жана аларды ишке ашыруу үчүн зарыл болгон негизги иш-чаралардын тизмеги;
г) программаны (долбоорду) ишке ашыруунун эффективдүүлүгүнө, жетишилген натыйжаларды жана иштеп чыгууларды киргизүүгө алдын-ала баа берүү;
д) болжолдуу көлөмү жана каржылоо булактары, ошондой эле программаны (долбоорду) иштеп чыгуунун жана ишке ашыруунун мөөнөттөрү;
е) программаны (долбоорду) ишке ашыруу үчүн керектүү инвестицияларды техникалык-экономикалык негиздөө;
ж) программаны (долбоорду) иштеп чыгуунун демилгечиси, программанын (долбоордун) болжолдуу катышуучулары жана программа (долбоор) боюнча жооптуу жөнүндө маалымат.
10. Комиссиянын анын компетенциясына өнөр жай кызматташтыгы маселелери кирген түзүмдүк бөлүмчөсү программаны (долбоорду) иштеп чыгуу жөнүндө сунуш келип түшкөн күндөн кийин 1 айдын ичинде аталган сунушту карап чыгат жана эгерде ал ушул Жобонун 9-пунктунда көрсөтүлгөн талаптарга жооп берсе, мүчө мамлекеттердин өкмөттөрүнө аталган сунушту карап чыгуу үчүн жиберет.
Комиссия программаны (долбоорду) иштеп чыгуунун демилгечисин аталган сунушту кароонун натыйжалары жөнүндө маалымдайт.
11. Мүчө мамлекеттер же алардын ыйгарым укуктуу мамлекеттик бийлик органдары программаны (долбоорду) иштеп чыгуу жөнүндө сунушту кароонун натыйжалары боюнча бир айлык мөөнөттө Комиссияны программага (долбоорго) катышуунун мүмкүн болгон жана болжолдуу шарттары тууралуу (ага кошо программанын (долбоордун) болжолдуу катышуучулары жана улуттук тапшырык берүүчүлөрү жөнүндө маалыматты) маалымат берет, аны түзөтүү боюнча сунуштарды киргизет же Комиссияны программаны (долбоорду) иштеп чыгууга жана ишке ашырууга кызыкпагандыгы жөнүндө маалымдайт. 
12. Комиссия бир айлык мөөнөттө мүчө мамлекеттерден же алардын ыйгарым укуктуу мамлекеттик бийлик органдарынан алынган сунуштарды жалпылайт жана аларды программаны (долбоорду) иштеп чыгуунун демилгечисине жиберет, ал аталган сунушту толук иштеп чыгып, аны Комиссияга жиберет.
13. Комиссия белгиленген тартипте программаны (долбоорду) иштеп чыгуу жөнүндөгү сунушту Комиссиянын Кеңешине кароого жиберет.
14. Комиссиянын Кеңеши сунушту жактыруу, четке кагуу же толук иштеп чыгуу жөнүндө чечим кабыл алат.

IV. Программаны (долбоорду) иштеп чыгуу

15. Программаны (долбоорду) иштеп чыгууну программа (долбоор) боюнча жооптуу камсыз кылат. Программага (долбоорго) мүчө мамлекеттердин өкмөттөрү же алардын программа (долбоор) боюнча жооптуу ыйгарым укуктуу мамлекеттик бийлик органдары катышкан учурда аны улуттук координатор-тапшырык берүүчүлөр жана улуттук тапшырык берүүчүлөр менен макулдашууну жүзөгө ашырат. 
Программаны (долбоорду) иштеп чыгууга чыгымдарды программаны (долбоорду) иштеп чыгуунун демилгечиси же программа (долбоор) боюнча жооптуу жеке же тартылган каражаттардын эсебинен төлөйт. Программа (долбоордун) башка катышуучулары аны иштеп чыгууга чыгымдарды өз алдынча төлөшөт.
16. Программа (долбоор) өзүнө төмөнкүдөй бөлүмдөрдү камтыйт:
а) белгилүү бир көйгөйдү чечүү үчүн программанын мазмуну, программаны (долбоорду) иштеп чыгуунун жана ишке ашыруунун актуалдуулугу жана максатка ылайыктуулугу;
б) программаны (долбоорду) ишке ашыруунун максаттары, милдеттери жана этаптары;
в) программанын (долбоордун) максаттарына жетүүнү жана маселелерди чечүүнү баалоонун максаттуу индикаторлору (көрсөткүчтөрү);
г) финансылык камсыз кылуу (каржылоо тартиби, ошондой эле программаны (долбоорду) ишке ашыруу жылдары боюнча негизги иш-чараларды, каржылоо булактарын жана көлөмдөрүн көрсөтүү менен ресурстук камсыз кылуу);
д) программаны (долбоорду) ишке ашырууну башкаруу, ошондой эле анын аткарылышын контролдоо механизмдери;
е) программаны (долбоорду) ишке ашыруунун күтүлүүчү натыйжалары;
ж) программаны (долбоорду) эффективдүү ишке ашырууну баалоо, ага кошо аны ишке ашыруунун социалдык-экономикалык, экологиялык жана башка кесепеттерин баалоо методикасы;
з) программаны (долбоорду) ишке ашыруу үчүн керектүү инвестициялардын техникалык-экономикалык негиздемеси;
и) менчикти, анын ичинде программаны (долбоорду) ишке ашыруунун натыйжасында түзүлгөн интеллектуалдык менчикти бөлүштүрүү принциптери жана тартиби;
к) программаны (долбоорду) ишке ашыруунун мөөнөттөрүн, катышуучуларын көрсөтүү менен чакан программалардын, долбоорлордун жана иш-чаралардын тизмеги. Программага (долбоорго) мүчө мамлекеттердин өкмөттөрү жана (же) алардын ыйгарым укуктуу мамлекеттик бийлик органдары катышкан учурда улуттук тапшырык берүүчүлөр жана улуттук координатор-тапшырык берүүчүлөр көрсөтүлөт;
л) программанын паспорту.
17. Максаттуу индикаторлор (көрсөткүчтөр) жалпы эле программанын (долбоордун) максаттарына жетүүнү (милдеттерди чечүүнү) баалоонун, ошондой эле ар бир конкреттүү кырдаал үчүн талап кылынган мүнөздөмөлөрдү өлчөөчү айрым иш-чаралардын толук аткарылышын баалоонун сандык критерийлерин чагылдырат. Максаттуу индикаторлор (көрсөткүчтөр) тактыктын, аныктыктын, бир маанилүүлүктүн талаптарына шайкеш келип, алардын аталыштары алардын мазмунун толук бойдон чагылдыра тургандай болуп туюндурулууга тийиш. 
18. Программанын (долбоордун) паспорту программанын (долбоордун) аталышын, ишке ашыруу мөөнөттөрү, максаттары жана милдеттери жөнүндө маалыматты, чакан программалардын, долбоорлордун, иш-чаралардын тизмегин, программаны (долбоорду) ишке ашыруунун негизги максаттуу индикаторлорун (көрсөткүчтөрүн), программа (долбоор) боюнча жооптуу, программанын (долбоордун) катышуучулары тууралуу маалыматты камтыйт. Программанын (долбоордун) катышуучуларынын ою боюнча программанын (долбоордун) паспорту көрсөтүүгө керектүү башка маалыматты камтышы мүмкүн.
19. Программанын (долбоордун) долбооруна төмөнкүлөр тиркелет:
программаны (долбоорду) ишке ашыруу үчүн керектүү инвестициялардын социалдык-экономикалык жана техникалык-экономикалык негиздемелери, ошондой эле программанын (долбоордун) тиешелүү эсеп-кысаптарынын жана иш-чараларын каржылоо көлөмдөрүнүн негиздемеси менен түшүндүрмө кат;
программаны (долбоорду) иштеп чыгуу жөнүндө сунуш Комиссиянын Кеңеши тарабынан жактырылгандыгын тасктыктаган документтер;
адистештирилген экспертизалардын (техникалык, экологиялык, медициналык ж.б.) оң жыйынтыктары, эгерде мүчө мамлекеттин мыйзамдарына ылайык анын аймагында программаны (долбоорду) ишке ашыруунун алкагында иш-чаралар жана жумуштар жүзөгө ашырылган болсо, аларды өткөрүү талап кылынат;
программаны (долбоорду) иштеп чыгууну жана ишке ашырууну каржылоо жөнүндө программанын (долбоордун) катышуучуларынын ортосунда түзүлгөн жарандык-укуктук келишимдердин көчүрмөлөрү;
программаны (долбоорду) бюджеттен тышкары булактардан каржылоону тастыктаган ниеттер жөнүндө каттар (зарыл учурда);
тармактык евразиялык технологиялык платформанын эксперттик корутундусу (зарыл учурда);
программага киргизилген өндүрүштүк мүнөздөгү долбоорлордун бизнес-планы. 
Программанын (долбоордун) иш-чаралары жана аларды өткөрүүнүн кезеги каржылоонун божомолдонуучу көлөмдөрү менен байланышта болууга тийиш (программаны (долбоорду) ишке ашыруунун бардык мезгилинде).
20. Программа (долбоор) боюнча жооптуу Комиссияга улуттук координатор-тапшырык берүүчүлөр жана улуттук тапшырык берүүчүлөр менен программанын (долбоордун) макулдашылган долбоорун жиберет. 

IV. Программаны (долбоорду) макулдашуу

21. Комиссия программанын (долбоордун) долбоорун мүчө мамлекеттердин өкмөттөрүнө мамлекеттик бийликтин кызыкдар органдарынын кароосу үчүн жиберет.
22. Программа (долбоор) боюнча жооптуу мүчө мамлекеттерден же алардын ыйгарым укуктуу мамлекеттик бийлик органдарынан келип түшкөн эскертүүлөрдү жана сунуштарды эске алуу менен программаны (долбоорду) жеткире иштеп чыгууну жана эгерде аларды жүргүзүү мүчө мамлекеттердин мыйзамдарында каралган болсо, кошумча адистештирилген экспертизаларды жүргүзүүнү уюштурат. 
Комиссия программанын (долбоордун) жеткире иштелип чыккан долбоорун мүчө мамлекеттердин өкмөттөрүнө макулдашууга жиберет.

VI. Программаны (долбоорду) жактыруу

23. Комиссия белгиленген тартипте программанын (долбоордун) мүчө мамлекеттердин өкмөттөрү менен макулдашылган долбоорун белгиленген тартипте Евразия өкмөттөр аралык кеңешинин кароосуна киргизет.
24. Евразия өкмөттөр аралык кеңеши программаны (долбоорду) жактыруу жөнүндө чечим кабыл алат.

VII. Программаны (долбоорду) ишке ашыруу жана анын аткарылышына контроль

25. Программа (долбоор) боюнча жооптуу жана улуттук координатор-тапшырык берүүчүлөр аткаруучулардын тизмегин мүчө мамлекеттердин мыйзамдарына ылайык конкурстук жол-жоболорду өткөрүүнүн жыйынтыктары боюнча түзөт. 
Конкурстук жол-жоболорду өткөрүүдө мүчө мамлекеттердин мамлекеттик сатып алуулар жөнүндөгү мыйзамдарына ылайык Евразия экономикалык бирлиги жөнүндөгү 2014-жылдын 29-майындагы келишимде белгиленген мамлекеттик сатып алууларга карата кепилдиктер жана шарттар камсыз кылынат.
 Программаны (долбоорду) ишке ашыруу программа (долбоор) боюнча жооптуунун, программанын (долбоордун) катышуучуларынын, улуттук тапшырык берүүчүлөрдүн жана (же) улуттук координатор-тапшырык берүүчүлөрдүн аткаруучулар менен белгиленген тартипте түзүлгөн жарандык-укуктук келишимдердин негизинде жүзөгө ашырылат. Аталган келишимдер тараптардын укуктарын жана милдеттерин аныктайт жана алардын мамилелерин жөнгө салат. 
26. Программаны (долбоорду) ишке ашыруунун алкагында программа (долбоор) боюнча жооптуу жыл сайын, 1-апрелге чейин Комиссияга программаны (долбоорду) ишке ашыруунун жыйынтыктары жөнүндө мурдагы жылга отчетту жиберет. Аталган отчет төмөнкүлөрдү камтууга тийиш:
а) отчеттук жылы программаны (долбоорду) ишке ашыруунун жыйынтыктары жөнүндө маалыматты;
б) отчеттук мезгилге, чакан программалар жана иш-чаралар боюнча бөлүштүрүү менен, программанын (долбоордун) булактары жана көлөмдөрү жөнүндө маалыматты, ошондой эле программаны (долбоорду) каржылоого бөлүнгөн каражаттарды максаттуу пайдалануу, отчеттук жылы финансы каражаттарын толук эмес өздөштүрүүнүн себептери тууралуу маалыматтарды, отчеттук жылы пайда болгон финансы каражаттарынын калдыктарын кийинки жылы пайдалануу багыттары жөнүндө тыянактарды жана сунуштарды;
[bookmark: _GoBack]в) максаттуу индикаторлордун (көрсөткүчтөрдүн) маанисине жетүү даражасы, иш жүзүндөгү чыгымдардын бекитилген чыгымдарга шайкеш келиши, бүтпөгөн жумуштардын болушу, алардын көлөмдөрү жана абалы жөнүндө маалыматтарды;
г) илимий-изилдөө жана тажрыйбалык-конструктордук иштердин натыйжалуулугу, иштеп чыгууларды жайылтуунун натыйжалары жөнүндө маалыматтарды;
д) инновациялык иштеп чыгууларды жайылтуу жана алардын эффективдүүлүгү жөнүндө маалыматтарды;
е) программаны (долбоорду) ишке ашыруунун натыйжалуулугун баалоону;
ж) программага (долбоорго) өзгөртүүлөрдү киргизүү боюнча сунуштарды.
27. Программаны (долбоорду) аткарууга контроль программада (долбоордо) төмөнкүдөй этаптарга ылайык белгиленген тартипте жүзөгө ашырылат:
а) аткаруучулар жооптуу аткаруучуга программанын (долбоордун) иш-чараларын аткаргандыгы, толук эмес көлөмдө аткаргандыгы же аткарбагандыгы (себептерин көрсөтүү менен) жөнүндө жылдык отчетту жана программанын (долбоордун) максаттуу индикаторлоруна (көрсөткүчтөрүнө) жеткендиги же жетпегендиги тууралуу маалыматтарды берет;
б) жооптуу аткаруучулар программанын (долбоордун) иш-чаралары аткарылгандыгы, толук эмес көлөмдө аткарылгандыгы же аткарылбагандыгы (себептерин көрсөтүү менен) жөнүндө жылдык отчетту жана программанын (долбоордун) максаттуу индикаторлоруна (көрсөткүчтөрүнө) жеткендиги же жетпегендиги тууралуу маалыматтарды түзөт жана тиешелүү улуттук тапшырык берүүчүгө жиберет;
в) улуттук тапшырык берүүчүлөр программанын (долбоордун) иш-чараларын аткаргандыгы, толук эмес көлөмдө аткаргандыгы же аткарбагандыгы (себептерин көрсөтүү менен) жөнүндө жылдык отчетту жана программанын (долбоордун) максаттуу индикаторлоруна (көрсөткүчтөрүнө) жеткендиги же жетпегендиги тууралуу маалыматтарды түзөт жана программа (долбоор) боюнча жооптууга жиберет.
28. Эгерде белгиленген мөөнөттө программа (долбоор) программанын (долбоордун) бир же бир нече катышуучулары тарабынан программаны (долбоорду) ишке ашырууну финансылык камсыз кылуу боюнча өзүнүн милдеттерин аткарбагандыгына байланыштуу ишке ашырылышы мүмкүн болбосо, Комиссия тиешелүү сунуштарды иштеп чыгуу максатында мүчө мамлекеттердин мамлекеттик бийлигинин кызыкдар органдарынын өкүлдөрүнөн, Комиссиянын кызмат адамдарынан жана кызматчыларынан жана программанын (долбоордун) катышуучуларынан жумушчу топ түзөт. 
Жумушчу топ Комиссияга программанын (долбоордун) катышуучусунун өзүнүн милдеттерин аткарбагандыгынын себептери жана жагдайлары жөнүндө маалыматтын негизинде программаны (долбоорду) түзөтүү тууралуу сунуштарды жиберет. Комиссия аталган сунуштарды белгиленген тартипте Евразия өкмөттөр аралык кеңешинин кароосуна киргизет. 
29. Зарыл учурда программа (долбоор) боюнча жооптуу Комиссияга учурдагы жылдын III кварталынан кечиктирбестен программага (долбоорго) өзгөртүүлөрдү киргизүү же аны ишке ашыруу мөөнөттөрүн узартуу жөнүндө сунуш киргизет.
Программаны (долбоорду) ишке ашыруу мөөнөттөрүн узартуунун негиздемеси өзүнө аны отчеттук мезгилде ишке ашыруунун натыйжалары жөнүндө маалыматтарды, ал боюнча программа (долбоор), айрым чакан программалар жана (же) иш-чаралар белгиленген мөөнөттө ишке ашырылбай калган себептердин анализин, ошондой эле чечилбеген маселелердин актуалдуулугунун тастыктамасы жана программаны (долбоорду) ишке ашырууну каржылоо булактары жана көлөмдөрү тууралуу маалыматты камтууга тийиш.
30. Комиссия мүчө мамлекеттердин өкмөттөрүнүн макулдугу менен программанын (долбоордун) ишке ашыруу мөөнөтүн узартуунун же өзгөртүүлөрдү киргизүүнүн максатка ылайыктуулугу жөнүндө сунушту карап чыгат жана белгиленген тартипте аларды Евразия өкмөттөр аралык кеңешинин кароосуна киргизет. 
Программаны ишке ашыруунун мөөнөтү 3 жылдан ашпаган, програмачалар же долбоорлор 1 жылдан ашпаган мөөнөткө узартылышы мүмкүн. 
31. Программанын бардык иш-чараларын аткаруунун жыйынтыктары боюнча программа (долбоор) боюнча жооптуу аны ишке ашыруу жөнүндө отчет даярдап, мүчө мамлекеттердин өкмөттөрү менен макулдашат жана Комиссияга жиберет. Комиссия аталган отчетту белгиленген тартипте Евразия өкмөттөр аралык кеңешинин кароосуна киргизет. 

VIII. Программаны (долбоорду) ишке ашырууну каржылоо

32. Программаны (долбоорду) ишке ашыруу финансылык ресурстар менен камсыз кылынууга тийиш.
33. Программаларды (долбоорлорду) ишке ашырууну каржылоо программанын (долбоордун) катышуучулары тарабынан мүчө мамлекеттердин бюджетинен жана (же) бюджеттик эмес каражаттардын эсебинен жүзөгө ашырылышы мүмкүн. Программаны (долбоорду) ишке ашырууну каржылоо программада (долбоордо) аныкталат.
Программаны (долбоорду) ишке ашырууну мүчө мамлекеттердин бюджеттик каражаттарынын эсебинен каржылаган учурда ар бир мүчө мамлекет программанын (долбоордун) бөлүгүн каржылоону мамлекеттик программаларды ишке ашыруунун алкагында өзүнүн мыйзамдарына ылайык камсыз кылат. 
34. Программанын (долбоордун) катышуучулары болуп евразиялык технологиялык платформалардын катышуучулары саналган учурда бюджеттик эмес каражаттар (ага кошо экономиканын мамлекеттик жана мамлекеттик эмес секторлорунун уюмдарынын төгүмдөрү) программаны (долбоорду) ишке ашырууну каржылоонун булактары боло алат. Жеке өнөктөш тарабынан мамлекеттик-жеке өнөктөштүктүн долбоорлорун ишке ашыруу үчүн караштырылган каражаттар, уюмдардын жеке каражаттары, банктардын насыялары, программаны (долбоорду) же программанын (долбоордун) айрым иш-чараларын ишке ашырууга кызыкдар инвесторлордун каражаттары бюджеттик эмес каражаттар болушу мүмкүн. 
35. Программага (долбоорго) мүчө мамлекеттердин өкмөттөрү жана (же) алардын ыйгарым укуктуу мамлекеттик бийлик органдары катышкан учурда программаны (долбоорду) ишке ашырууну каржылоо булактары болуп ушул Жобонун 34-пунктунда көрсөтүлгөн булактарга катар эле биргелешкен илимий-изилдөө жана тажрыйбалык-конструктордук жумуштардын, мамлекеттик программалардын алкагындагы иш-чаралардын улуттук бөлүктөрүн толук же жарым-жартылай каржылоого каралган бюджеттин каражаттары, мүчө мамлекеттердин мыйзамдарына ылайык мамлекеттик колдоо аспаптары эсептелиши мүмкүн.
36. Программанын (долбоордун) иш-чараларын ишке ашырууну каржылаган валюта программада (долбоордо) аныкталат.
37. Мамлекеттик программалардын алкагында каржылануучу программалар (долбоорлор) мүчө мамлекеттердин бул программалар каржылануучу жылдын бюджеттеринин долбоорлору каралганга чейин бекитилүүгө тийиш.

IХ. Менчикке укуктарды бөлүштүрүү

38. Программаны (долбоорду) ишке ашыруунун натыйжасында түзүлгөн менчикти, ойлоп табууларга автордук укуктарды бөлүштүрүү маселелери, иштеп чыгуулардын натыйжалары жана аларды киргизүү маселелери программанын (долбоордун) тиешелүү бөлүмүндө жана программанын (долбоордун) катышуучуларынын ортосундагы өзүнчө жарандык-укуктук келишимдерде жөнгө салынат.
